'Nooit sal ek my kind weer kan vashou nie,' is Annatjie se hartbrekende werklikheid waarmee sy moet saamleef.
’n Beskermingsbevel wat sy teen ’n gewese kêrel gekry en ’n klag wat haar pa later teen hom by die polisie ingedien het, kon nie haar lewe red nie.
Haar ekskêrel, Gerhard Jansen van Vuuren (30), het haar vermoedelik in haar woonstel met ’n vuisyster in die gesig geslaan.
Hul moeilikheid met Gerhard kom al ’n lang pad. Hy het selfs al gedreig om hulle ook dood te maak, vertel hulle.
Maar mettertyd het Gerhard so besitlik oor Andrea geraak dat sy nie eens sonder hom mag winkels toe gaan nie. Dit het ’n patroon geword: Hy het woedeuitbarstings gekry en dan daarna mooi verskoning gevra.
Een aand in 2008 het Gerhard in ’n woedeuitbarsting ’n glastafelblad gebreek en een van die skerwe teen Andrea se ribbes gedruk, het sy haar ouers vertel.
Sy het hom weer gelos, maar toe haar ouers sien hoe erg sy beseer is, kon hulle dit nie meer verduur nie en Dries het ’n klag by die polisie ingedien. Hulle het Gerhard gebel en hom gewaarsku, maar niks het daarvan gekom nie.
’n Week voor haar dood is sy polisie toe om ’n klag teen hom in te dien, maar sy moes so lank wag om gehelp te word dat sy moed opgegee het, het sy later vir haar ma vertel.
Liesel Badenhorst (24) se naakte lyk is op haar verjaardag in ’n bad vol water en bloed gevind. Sy het die Vrydagaand gaan bad om gereed te maak vir ’n kuier saam met haar familie.
Die Saterdagoggend om 04:20 het Elias haar swaer Pieter Bester (35) gebel en gesê: “Weet jy Liesel is dood? Ek het haar doodgemaak. Sy moes die waarheid vertel het.”
Hy was versot op sy babadogtertjie. Nadat hy uitgetrek het uit die woonstel waar Liesel en haar ander twee kinders, Marelize (8) en Kayla (5), gewoon het, het hy elke dag vir haar gaan kuier.
‘‘Dit het vir hom gegaan daaroor dat hy hierdie ou blaar is met ’n jong bokkie, nie oor liefde nie,’’ meen Pieter.
“Die twee ouer dogtertjies het geskree van die huil op hul ma se begrafnis – dit was die ergste begrafnis wat ek al ooit beleef het,” sê Theresa.
As iemand jou gereeld agtervolg, telefonies teister of dreig, moet jy dadelik ’n beskermingsbevel teen die mens verkry.
As iemand die bepalings van ’n beskermingsbevel oortree, moet dit dadelik by die polisie aangemeld word. En as die polisie nie help nie, praat met die stasiebevelvoerder of kla by die Onafhanklike Klagtedirektoraat.
“Dis absoluut verkeerd dat die polisie ’n oortreder net bel om hom te waarsku. Ons sien gereeld gevalle waar die polisie nie ’n beskermingsbevel ernstig opneem nie en dat die gevolge daarvan verkragting of moord is,” vertel Lisa.
Stel ook jou werkgewer in kennis van die beskermingsbevel en gee vir hulle en die veiligheidswagte by jou werk en woonplek ’n foto van die mens wat jou dreig. Verduidelik dat hy nie op die perseel toegelaat mag word nie.
Maak seker dat jou adres nie op die beskermingsbevel verskyn nie. Verander jou telefoonnommer en vra jou familie en vriende om dit nie vir die agtervolger te gee nie. Vra hulle ook om geen oproepe van die man te beantwoord nie.
Volgens navorsing wat in 1999 gedoen is, word vier vroue in Suid-Afrika per dag deur hul man of kêrel vermoor. Die sneller vir moord op intieme maats is gewoonlik wanneer die jaloerse man (wat sy vrou as sy besitting beskou) se vrou of meisie hom wil verlaat.